დანართი №2

**ინფორმაცია წყალტუბოს მუნიციპალიტეტის საკუთრებაში არსებული უძრავი**

**ქონების პირობებიანი ელექტრონული აუქციონის ფორმით პრივატიზების**

**შ ე ს ა ხ ე ბ**

წყალტუბოს მუნიციპალიტეტი აცხადებს წყალტუბოს მუნიციპალიტეტის საკუთრებაში არსებული უძრავი ქონების პრივატიზების მიზნით პირობებიან ელექტრონულ აუქციონს შემდეგ უძრავ ქონებაზე:

1. **საპრივატიზაციო ობიექტების დასახელება:**
2. არასასოფლო-სამეურნეო დანიშნულების მიწის ნაკვეთი 1082 კვ.მ და მასზე განთავსებული შენობა-ნაგებობა N1 - -განაშენიანების ფართი 629 კვ.მ. მდებარე ქალაქი წყალტუბო, რუსთაველის ქუჩა N39 ა, ს/კ 29.08.37.069

საწყისი -საპრივატიზებო საფასური- 959 100 ლარი

**3.უპირობო და გამოუხმობი საბანკო გარანტიის/ბეს ოდენობა:**

287 730 ლარი

**4. ბიჯის სიდიდე:**

95 910 ლარი

**5. აუქციონის პირობა:**

1. არაუმეტეს 24 თვის ვადაში განახორციელოს უძრავი ქონების რეაბილიტაცია/რეკონსტუქცია მოქმედი კანონმდებლობის შესაბამისად, ისე, რომ არ შეეხოს შენობის გარე ფასადს და ვიზუალური მხარე დარჩეს უცვლელად. უძრავ ქონება გამოიყენოს ტურისტული ზონის (რესტორანი, კაფე ბარი, გასართობი სივრცე დაა.შ) მოწყობის მიზნით.

2.საპრივატიზებო პირობების შესრულების მიზნით განხორციელდეს არანაკლებ 500 000 ლარის ოდენობის ინვესტიცია (საინვესტიციო ვალდებულება) და დაასაქმოს ადგილობრივი მაცხოვრებლები.

4.საინვესტიციო ვალდებულების შესრულების შესახებწყალტუბოს მუნიციპალიტეტის მერიაში წარმოადგინოს საქართველოში ლიცენზირებული აუდიტის დასკვნა.

5.საქართველოს სამოქალაქო კანონმდებლობის შესაბამისად დაევალოს მყიდველს უძრავი ქონების რეგისტრაციისთანავე გაუფორმოს იჯარის ხელშეკრულება შპს ,,რეტრო იმერეთს’’ (ს/კ 412777400), იგივე პირობებით, რაც არსებობდა 2024 წლს 2 ივლისის N3 ხელშეკრულებაში გაფორმებული მეიჯარე წყალტუბოს მუნიციპალიტეტსა და მოიჯარე შპს ,,რეტრო იმერეთს’’ შორის. დაიკავოს მეიჯარის ადგლი და გადავიდეს მასზე საიჯარო ურთიერთობებიდან გამომდინარე უფლებები.

6. ვინაიდან განსაკარგავი ქონება წარმოადგენს კულტურული მემკვიდრეობის უძრავ ძეგლს, დაცულ იქნას ,,კულტურული მემკვიდრეობის შესახებ“ საქართველოს კანონით დადგენილი მოთხოვნები.

**7.** საჭიროების შემთხვევაში შესასყიდ მიწის ნაკვეთზე (როგორც მიწის ქვეშ, ასევე მიწის ზემოდან) ხაზოვანი კომუნიკაციის არსებობის შემთხვევაში მყიდველი საკუთარი ხარჯებით უზრუნველყოფს მათ გადატანას.

**7. ელექტრონული აუქციონის ჩატარების წესი:**

1. ელექტრონული აუქციონის ფორმით წყალტუბოს მუნიციპალიტეტის ქონების პრივატიზებისას ქონების შემძენი შეიძლება იყოს - წყალტუბოს მუნიციპალიტეტის ქონების პრივატიზების პროცესში მონაწილეობის უფლების მქონე ფიზიკური პირი ან იურიდიული პირი ან ასეთ პირთა გაერთიანება, რომლის ქონებაშიც წყალტუბოს მუნიციპალიტეტის ან საქართველოს სახელმწიფო ხელისუფლების ორგანოს მონაწილეობის წილი 25%-ზე ნაკლებია;

2. ელექტრონულ აუქციონში მონაწილეობის მისაღებად სავალდებულოა:

ა) შესაბამის ვებგვერდზე დარეგისტრირება (რეგისტრირდებიან როგორც ფიზიკური, ასევე, იურიდიული პირები);

ბ) რეგისტრაციის დროს ელექტრონული აუქციონის წესების გაცნობა და მათზე თანხმობის გაცხადება;

გ)საბანკო დაწესებულების მეშვეობით, აგრეთვე „ინტერნეტბანკინგის“, საბანკო პლასტიკური ბარათისა და სხვა ელექტრონული საშუალებების მეშვეობით, ,,ბე’’-ს გადახდა ან უპირობო და გამოუხმობი საბანკო გარანტიის წარდგენა/გააქტიურება (ელექტრონულად).

3. ელექტრონულ აუქციონში მონაწილეობის მსურველმა, რომელსაც სურს მონაწილეობა მიიღოს წყალტუბოს მუნიციპალიტეტის რამდენიმე ლოტის პრივატიზებისთვის მოწყობილ ელექტრონულ აუქციონში, უპირობო და გამოუხმობი საბანკო გარანტია უნდა წარადგინოს/გაააქტიუროს (ელექტრონულად) ან ბე უნდა გადაიხადოს თითოეული წყალტუბოს მუნიციპალიტეტის საპრივატიზაციო ქონებისთვის ცალ-ცალკე.

4. ელექტრონულ აუქციონში მონაწილეობის მსურველი, ზემოაღნიშნული პუნქტებით განსაზღვრული პირობების დაკმაყოფილებისა და საწყის საპრივატიზებო საფასურზე ბიჯის დამატების შემთხვევაში, იძენს ელექტრონულ აუქციონში მონაწილის სტატუსს.

5. ელექტრონული აუქციონი ტარდება ონლაინ რეჟიმში.

6. ელექტრონული აუქციონის ვაჭრობის დროს ფასის მატება ჩანს ონლაინ რეჟიმში.

7. ელექტრონული აუქციონის დასაწყისად ითვლება მისი შესაბამის ვებ-გვერდზე გამოცხადების მომენტი.

8. ელექტრონულ აუქციონში მონაწილე პირს, რომელსაც სურს საწყისი საპრივატიზებო საფასურიდან დაიწყოს ვაჭრობა, ონლაინ რეჟიმში ამატებს ფასს (რაც ნიშნავს საწყის საპრივატიზებო საფასურზე ბიჯის დამატებას), რომელიც, ასევე, ფიქსირდება ონლაინ რეჟიმში. ვაჭრობა გრძელდება, სანამ რომელიმე მონაწილე არ დააფიქსირებს ყველაზე მაღალ ფასს. მუნიციპალიტეტის ქონება ითვლება გაყიდულად ელექტრონული აუქციონის იმ მონაწილეზე, რომლის მიერაც, ონლაინ რეჟიმში, ვაჭრობის დასრულების მომენტისთვის, შეთავაზებული იქნება ყველაზე მაღალი ფასი.

9. თუ ელექტრონული აუქციონის დასრულებამდე (მითითებული უნდა იყოს ელექტრონული აუქციონის ზუსტი დრო) ბოლო 2 წუთის განმავლობაში შეთავაზებული იქნება ახალი ფასი, მაშინ ფასის შეთავაზების დრო გაგრძელდება 2 წუთით, დასრულების მითითებული მომენტიდან. თუ ამ დროის განმავლობაში შეთავაზებული იქნება ახალი ფასი, დრო კიდევ გაგრძელდება 2 წუთით, სანამ არ დაფიქსირდება საბოლოო თანხა. მაგრამ, თუ დამატებული დროის განმავლობაში ახალი ფასი არ იქნება შეთავაზებული, ელექტრონულ აუქციონში გამარჯვებულად გამოცხადდება საბოლოო ფასის შემთავაზებელი პირი.

10. ელექტრონული აუქციონის გამოცხადებიდან (დაწყებიდან) მის დასრულებამდე ნებისმიერ დროს მონაწილეს შეუძლია გადაიხადოს ,,ბე’’ ან წარადგინოს/გაააქტიუროს (ელექტრონულად) უპირობო და გამოუხმობი საბანკო გარანტია. ,,ბე’’-ს გადახდა ან უპირობო და გამოუხმობი საბანკო გარანტიის წარდგენა /გააქტიურება (ელექტრონულად), განხორციელებულად ჩაითვლება იმ შემთხვევაში, თუ გადახდა და წარდგენა/გააქტიურება (ელექტრონულად) შესაბამის სისტემაში, აისახება ელექტრონული აუქციონის დასრულებამდე.

11. ვაჭრობის დასრულებისას, გამარჯვებულსა და ელექტრონული აუქციონის სხვა მონაწილეებს, ელექტრონული გზით, გაეგზავნებათ ინფორმაცია ელექტრონული აუქციონის შედეგების შესახებ, რაც ჩაითვლება ოფიციალურ შეტყობინებად.

12. ელექტრონულ აუქციონში გამარჯვებულს, ელექტრონული გზით, ეცნობება წყალტუბოს მუნიციპალიტეტის შეძენილი ქონების სრული ღირებულების სრულად გადახდის თარიღი და პირობები, რაც ჩაითვლება ოფიციალურ შეტყობინებად.

13. ელექტრონულ აუქციონში დამარცხებულ მონაწილეებს ბე/უპირობო და გამოუხმობი საბანკო გარანტია დაუბრუნდებათ ელექტრონული აუქციონის დასრულებიდან 10 სამუშაო დღის ვადაში.

14. ელექტრონული აუქციონის შედეგები უქმდება და ელექტრონულ აუქციონში გამარჯვებულის მიერ წარდგენილი/გადახდილი უპირობო და გამოუხმობი საბანკო გარანტია/ბე სრულად ირიცხება წყალტუბოს მუნიციპალიტეტის ბიუჯეტში, თუ:

ა) ელექტრონულ აუქციონში გამარჯვებულმა ნასყიდობის ხელშეკრულების ხელმოწერაზე უარი განაცხადა;

ბ) ელექტრონულ აუქციონში გამარჯვებულმა, აუქციონატორის მიერ განსაზღვრულ ვადაში, სრულად არ გადაიხადა წყალტუბოს მუნიციპალიტეტის შეძენილი ქონების სრული ღირებულება.

15. მომხმარებლის მიერ სასურველ ლოტზე ,,ბე’’-ს/უპირობო და გამოუხმობი საბანკო გარანტიის გადახდა, ასევე, ელექტრონულ აუქციონში გამარჯვებულის მიერ შესაბამის ლოტზე წყალტუბოს მუნიციპალიტეტის შეძენილი ქონების სრული ღირებულების გადახდა შესაძლებელია საბანკო დაწესებულებაში, ,,ინტერნეტ ბანკინგის’’ საშუალებით, საბანკო პლასტიკური ბარათით და აუქციონატორის მიერ შეთავაზებული სხვა საშუალებებით. უპირობო და გამოუხმობი საბანკო გარანტიის წარდგენა შესაძლებელია როგორც გააქტიურებით (ელექტრონულად) ასევე, წარდგენის საშუალებით.

16. ელექტრონული აუქციონის შესაბამის ვებ-გვერდზე მომხმარებლისთვის ხელმისაწვდომია ლოტის სრული ღირებულების გადახდის, ასევე, ,,ბე’’-ს/უპირობო და გამოუხმობი საბანკო გარანტიის გადახდის ფორმები. აღნიშნული ფორმები შეიცავს ინფორმაციას გადამხდელის, ლოტის (ლოტის სრული ღირებულების მითითებით) და აუქციონატორის შესახებ, დასახელების და ანგარიშის/ანგარიშების ნომრების მითითებით.

17. მომსხმარებლის მიერ სასურველ ლოტზე ,,ბე’’ -ს/უპირობო და გამოუხმობი საბანკო გარანტიის გადახდა, ასევე ელექტრონულ აუქციონში გამარჯვებულის მიერ შესაბამის ლოტზე მუნიციპალიტეტის შეძენილი ქონების სრული ღირებულების გადახდა ხორციელდება ამ წესის გათვალისწინებით, აუქციონატორის მიერ განსაზღვრული წესით, საბანკო დაწესებულებაში, ,,ინტერნეტ ბანკინგის’’ საშუალებით, საბანკო პლასტიკური ბარათითა და აუქციონატორის მიერ შეთავაზებული სხვა საშუალებებით.

18. მუნიციპალიტეტის ქონების შემძენის მიერ გადახდილი მუნიციპალიტეტის ქონების სრული ღირებულება ირიცხება წყალტუბოს მუნიციპალიტეტის ბიუჯეტში.

19. წყალტუბოს მუნიციპალიტეტის შეძენილ ქონებაზე საკუთრების უფლება წყალტუბოს მუნიციპალიტეტის ქონების შემძენს გადაეცემა, წყალტუბოს მუნიციპალიტეტის შეძენილი ქონების სრული ღირებულების ანაზღაურების შემდეგ, შესაბამისი საკუთრების დამადასტურებელი მოწმობის გაცემის მომენტიდან.

20. წყალტუბოს მუნიციპალიტეტის ქონების პრივატიზებისას წყალტუბოს მუნიციპალიტეტის ქონების შემძენზე საკუთრების უფლება გადადის წყალტუბოს მუნიციპალიტეტის შეძენილი ქონების სრული ღირებულების სრულად გადახდის, საკუთრების დამადასტურებელი მოწმობის გაცემის და წყალტუბოს მუნიციპალიტეტის შეძენილი ქონების შესაბამის მარეგისტრირებელ ორგანოში რეგისტრაციის შემდეგ.

21. ელექტრონულ აუქციონში გამარჯვების დამადასტურებელი ოქმის საფუძველზე 15 კალენდარული დღის ვადაში, ფორმდება წყალტუბოს მუნიციპალიტეტის აღმასრულებელ ორგანოსა და წყალტუბოს მუნიციპალიტეტის ქონების შემძენს შორის წერილობითი ნასყიდობის ხელშეკრულება (შემდგომში - ხელშეკრულება).

22**.** ელექტრონულ აუქციონში გამარჯვებული პირი ხელშეკრულების გაფორმებიდან 15კალენდარული დღის ვადაში იხდის წყალტუბოს მუნიციპალიტეტის შეძენილი ქონების სრულ ღირებულებას. წყალტუბოს მუნიციპალიტეტის ქონების შემძენმა ოქმსა და ხელშეკრულებაში მითითებულ ანგარიშზე უნდა შეიტანოს თანხა, რომელიც შეესატყვისება მის მიერ ელექტრონულ აუქციონზე დასახელებულ საბოლოო ფასს ან/და საგარანტიო თანხას/,,ბეს’’-ს და სრული ღირებულების ოდენობას შორის არსებულ სხვაობას.

23. ელექტრონულ აუქციონში გამარჯვებულ პირს ბე/უპირობო და გამოუხმობი საბანკო გარანტია ეთვლება საბოლოო ანგარიშსწორებისას.

24. გარიგებათა გაფორმების წესი და მყიდველის პასუხისმგებლობა განისაზღვრება–,, ,,მუნიციპალიტეტის ქონების პრივატიზების, სარგებლობისა და მართვის უფლებებით გადაცემის, საპრივატიზებო საფასურის, საწყისი საპრივატიზებო საფასურის, ქირის საფასურის, ქირის საწყისი საფასურის განსაზღვრისა და ანგარიშსწორების წესების დამტკიცების შესახებ“ საქართველოს მთავრობის 2014 წლის 8 დეკემბრის №669 დადგენილების შესაბამისად.

**8.აუქციონის დაწყებისა და დასრულების დრო**

**1**. აუქციონი იწყება 2025 წლის 4 აპრილს 1210 სთ-ზე და სრულდება 2025 წლის 20 აპრილს 1210 სთ-ზე.

**9. პრივატიზების განმახორციელებელი ორგანოს საკონტაქტო ინფორმაცია:**

ქ. წყალტუბო, რუსთაველის ქუჩა N25. ტელეფონი 591059013 წყალტუბოს მუნიციპალიტეტის მერია.

**10. მუნიციპალიტეტის ქონებასთან დაკავშირებული სხვა ინფორმაცია:**

1. დაინტერესებულ პირს უფლება აქვს წინასწარ გაეცნოს წყალტუბოს მუნიციპალიტეტის საკურებაში არსებულ ობიექტს.

2. მყიდველი ვალდებულია უზრუნველყოს უძრავი ქონების გადაფორმებასთან დაკავშირებული ხარჯების დაფარვა.